Metallic Spheres

Metallic Spheres je desiaty štúdiový album skupiny The Orb. Na nahrávaní tohto albumu, ktorý v októbri 2010 vydalo hudobné vydavateľstvo Columbia, autorsky aj interpretačne spolupracoval gitarista skupiny Pink Floyd, David Gilmour a basgitarista kapely Killing Joke, Martin „Youth“ Glover. Album sa v hudobných rebríčkoch Spojeného kráľovstva tri týždne udržal na dvanástej pozícii.    

Album bol produkovaný v júni roku 2009 Martinom „Youthom“ Gloverom v „The Dreaming Cave“ v Londýne. Technicky sa na nahrávaní podieľali Tim Bran (z Dreadzone) a David Nock. Hudbu zmixovali v roku 2010 Youth, Bran, Nock a Michael Rendall. Mastering spracoval v štúdiách Metropolis v Londýne Andy Baldwin. 

Album bol vydaný aj vedícii „Deluxe“ s dvoma CD nosičmi, z ktorých druhý bol verziou určenou na prehrávanie v slúchadlách. Dizajn zvuku tohto druhého nosiča mal na starosti Mike Brady. 

 Zoznam skladieb 
Autormi všetkých skladieb sú David Gilmour, Alex Paterson a Youth, okrem uvedených výnimiek.
 „Metallic Side“ (28:42)
 „Metallic Spheres“
 „Hymns to the Sun“ (David Gilmour, Alex Paterson, Youth a Graham Nash)
 „Black Graham“ (David Gilmour, Alex Paterson, Youth a Marcia Mello)
 „Hiding in Plain View“ (David Gilmour, Alex Paterson, Youth & Tim Bran)
 „Classified“
 „Spheres Side“ (20:12)
 „Es Vedra“
 „Hymns to the Sun (Reprise)“
 „Olympic“
 „Chicago Dub“
 „Bold Knife Trophy“
 „Cult of Youth Ambient Mix (Parts 1 & 2)“ (Edit) (5:35) (bonus z iTunes)

 Nahrávanie albumu 
 David Gilmour – gitary, spev
 Alex Paterson – manipulovanie zvuku, klávesy, zvukové disky
 Youth – basová gitara, klávesy, programovanie
 Tim Bran – klávesy, programovanie
 Marcia Mello – akustická gitara v časti „Black Graham“
 Dominique Le Vac – vokály

 Referencie 

 Zdroj 

Kategória:Albumy The Orb
Kategória:Hudobné albumy z 2010
Kategória:Albumy Davida Gilmoura